stanford-oval/wikipedia huggingface dataset:
Indikatiivi

| Indikatiivi |
| --- | --- |
Ilmaisee:  toteamusta tai tekemisen todellisuutta.
Suomen kielessä
Persoonat:  yksikön 1. persoona (minä)  yksikön 2. persoona (sinä) yksikön 3. persoona (hän)  monikon 1. persoona (me) monikon 2. persoona (te)  monikon 3. persoona (he) passiivi
Aikamuodot:  preesens  imperfekti  perfekti pluskvamperfekti 
Esimerkki:  Hän syö.
Tapaluokat suomen kielessä
 Indikatiivi Konditionaali Imperatiivi Potentiaali 
Indikatiivi eli tositapa on verbin tapaluokka eli modus. Se on perustapaluokka, moduksista sävyneutraalein ja kuvaa tekemisen todellisena, esimerkiksi kävelen. Suomen indikatiivi on tunnukseton. Indikatiivi on moduksista käytetyin.
Indikatiivi esiintyy kaikissa kielissä. Indikatiivissa oleva verbi on varmaa tietoa, esimerkiksi ”Menen kotiin.” Indikatiivia käytetään muun muassa toteamuksissa, esimerkiksi ”Hän syö.” Indikatiivi voi esiintyä kaikissa aika- ja persoonamuodoissa.
Aiheesta muualla

Suomen kielen verbien taivutuskaava (Arkistoitu – Internet Archive) Henri Heinosen tekemä verbien taivutuskaava
Folkémon

| Folkémon Skyclad |
| --- | --- | --- |

Studioalbumin tiedot
 Julkaistu: 23. Lokakuuta 2000
 Tuottaja(t): Kevin Ridley
 Tyylilaji: Folk metal
 Kesto: 47.37 (Normaali julkaisu)   50:24 (Digipak)
 Levy-yhtiö: Nuclear Blast
Skycladin muut julkaisut
| Classix Shape 1999 | Folkémon 2000 | Poetic Wisdom 2001 |
Folkémon on Skyclad nimisen folk metal -yhtyeen kymmenes studioalbumi.
Kappaleet

"The Great Brain Robbery" - 4:34
"Think Back and Lie of England" - 4:59
"Polkageist" - 4:01
"Crux of the Message" - 4:52
"The Disenchanted Forest" - 7:10
"The Antibody Politic" - 3:18
"When God Logs Off" - 3:09
"You Lost My Memory" - 5:57
"Deja-Vu Ain't What It Used to Be" - 5:45
"Any Old Irony?" - 3:52
"Swords of a Thousand Men" (Bonus Track) - 2:47
Swords of a Thousand Men on cover Tenpole Tudor yhtyeen kappaleesta.
Kokoonpano

Martin Walkyier - Voice
Steve Ramsey - Kitara, taustalaulu
Graeme English - Baso, akustinen kitarata, taustalaulu
George Biddle - Fiddle, taustalaulu, kosketinsoitin
Kevin Ridley - Kitara
Jay Graham - Rummut, kosketinsoittimet, munniharppu, metsästäjän torvi, taustalaulu
Kokoonpano > Esiintyvät muusikot

Tirza Abb - Metsästäjän orvi Polkageist kappaleessa
Averre Graham - Penny pilli, cor-anglais
Fred Purser - Loco-commotion
Fallout: A Post Nuclear Role Playing Game

| Fallout: A Post Nuclear Role Playing Game |
| --- | --- |

Kehittäjä:  Interplay Productions
Julkaisija:  Interplay Productions
Jakelija:  Steam, GOG.com ja Humble Store
Ohjaaja:  Feargus Urquhart Timothy Cain
Tuottaja:  Brian Fargo Timothy Cain
Suunnittelija:  Christopher Taylor David Hendee Scott Everts
Käsikirjoittaja:  Scott Campbell Brian Freyermuth Mark O'Green
Taiteilija:  Leonard Boyarsky Jason D. Anderson Gary Platner
Säveltäjä:  Mark Morgan
Ohjelmoija:  Timothy Cain, Chris Jones
Pelisarja:  Fallout
Pelimoottori:  Fallout engine
Julkaistu:  MS-DOSNA 10. lokakuuta 1997EU 1997Microsoft WindowsNA 10. lokakuuta 1997EU 1997Mac OSNA 1997Mac OS XNA 2002
Lajityyppi:  tietokoneroolipeli
Pelimuoto:  yksinpeli
Ikäluokitus:  ESRB: M  Virheellinen ESRB-arvo (sensuroimaton) USK: 16 (sensoroitu) ELSPA: 15+ (sensuroitu) OFLC: M15+(sensoroitu) PEGI: 16 (sensuroimaton)
Alusta:  Microsoft Windows, DOS, macOS ja Mac OS
Jakelumuoto:  1 CD-ROM, Steam
Lisää peliartikkeleitaVideopelien teemasivulla
Infobox OK      : 
Fallout: A Post Nuclear Role Playing Game (lyhyesti Fallout) on Interplayn kehittämä ja julkaisema tietokoneroolipeli, joka on julkaistu vuonna 1997 MS-DOSille ja Windowsille. Peli on Fallout-sarjan ensimmäinen osa.
Pelaaminen

Fallout on isometrisestä 3/4-perspektiivistä kuvattu roolipeli, jossa pelaajahahmosta voi kehittää mieleisensä. Hahmosta voi esimerkiksi kehittää karismaattisen intellektuellin, joka ratkaisee ongelmat keskustelemalla, voimakkaan taistelijan, joka antaa nyrkkien puhua puolestaan tai vaikkapa tarkka-ampujan, joka hoitaa konfliktit turvallisen välimatkan päästä. Hahmo voi kehittää myös muita kykyjä, kuten varastamista tai kaupankäyntiä. Pelissä käytettävä hahmonluontijärjestelmä on SPECIAL, jota käytetään myös myöhemmissä Fallout-peleissä.
Taistelu pelissä tapahtuu vuoropohjaisesti, jossa pelaajalla ja muilla hahmoilla on toimintapisteet (engl. action points), joiden varassa voi toimia vuoroa kohti. Toimintapisteet voi kuluttaa kohteen luokse liikkuakseen tai taistelutoiminnon, kuten aseella ampumisen tai potkaisun suorittamiseen. Kaikki hyökkäykset on mahdollista tähdätä tiettyyn kehonosaan, mikä vaikuttaa taisteluun tähtäyksen onnistuessa. Esimerkiksi ammuttaessa vihollista silmiin vihollinen saattaa sokaistua, jonka seurauksena vihollinen ei välttämättä enää osu pelaajaan yhtä hyvin. Tähdätyt hyökkäykset antavat oikeisiin kohtiin tähdättynä myös mahdollisuuden tuottaa enemmän vahinkoa vastustajalle.
Juoni

Fallout sijoittuu vuoteen 2161, 84 vuotta ydinsodan jälkeen. Pelin alussa Vault 13:n (Mount Whitneyn alle rakennettu suuri maanalainen pommisuoja) valvoja (engl. overseer) pyytää päähenkilön, Vault Dwellerin, puheilleen. Valvoja ilmoittaa juomaveden puhdistamiseen tarvittavan laitteiston vesisirun olevan rikki. Aikaa uuden vesisirun löytämiseen päähenkilöllä on 150 päivää, jonka jälkeen juomavesi loppuu. Vault Dweller astuu ulos Vaultin teräsovesta ja lähtee kohti joutomaata.
Matkalla Vault Dweller löytää selviytyneiden muodostamia yhdyskuntia ja suurempiakin kaupunkeja, joilla on omat ongelmansa, kuten rikollisuus sekä erilaiset sisäiset ja ulkoiset uhat.
Kun vesisiru on löytynyt ja toimitettu Vault 13:een, valvoja käskee Vault Dwellerin palaamaan autiomaahan ja hoitamaan edellisellä matkalla paljastuneet ulkomaailman uhat pois päiväjärjestyksestä. Suurimpana uhkana ovat supermutantit ja heidän johtajansa Master, jotka valmistelevat maailmanvalloitusta. Vault Dwellerin tehtäväksi tulee tukikohdan tuhoaminen, jossa supermutanttien armeijaa kasvatetaan, ja mutanttien johtajan eliminoiminen. (Päivittämättömässä versiossa kaikki nämä tehtävät piti suorittaa 400–500 pelipäivässä, mutta aikaraja poistettiin päivityksessä.)
Vault Dwellerin suoritettua tehtävänsä hän palaa takaisin Vault 13:een. Kaikesta huolimatta valvoja pitää häntä vaarana muille Vaultin asukkaille, ja karkottaa Vault Dwellerin. Halutessaan pelaaja voi tästä kimmastuneena kostaa valvojalle tappamalla tämän ennen lähtöään.
Lopuksi Vault Dweller katoaa erämaahan.
Ääninäyttelijät

| 0 | 1 | 2 |
| --- | --- | --- |
|  Richard Dean Anderson  | … |  Killian Darkwater   |
|  Jim Cummings  | … |  Gizmo   |
|  Tony Shalhoub  | … |  Aradesh   |
|  Jeff Bennett  | … |  Loxley   |
|  Tony Jay  | … |  The Lieutenant   |
|  Clancy Brown  | … |  Rhombus   |
|  Ron Perlman  | … |  kertoja   |
Vastaanotto

Peli on saanut GameSpotin arvostelussa arvosanaksi 8,7/10.
Aiheesta muualla

Fallout MobyGamesissa (englanniksi)
Fallout: A Post-Nuclear Role-Playing Game Internet Movie Databasessa (englanniksi) (englanniksi)
No Mutants Allowed – fanisivusto (englanniksi)
Duck and Cover – fanisivusto (englanniksi)
Fallout-pelisarja
| --- | --- |
Pääsarjan pelit:   Fallout  Fallout 2  Fallout 3  Fallout: New Vegas  Fallout 4 
Spin-offit:   Fallout Tactics: Brotherhood of Steel  Fallout: Brotherhood of Steel  Fallout 76 
Keskeytetyt:   Van Buren  Fallout: Brotherhood of Steel 2  Fallout Online 
Mobiilipelit:   Fallout Shelter 
Miniatyyripelit:   Fallout: Warfare
J. Vikainen

J. Vikainen voi tarkoittaa seuraavia:
Jussi Vikainen (1907–1992), kuvanveistäjä, professori
Juhani Vikainen (1936–2020), taidegraafikko ja kuvanveistäjä, Jussi Vikaisen poika
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”J. Vikainen”, voi hakea sivunnimihaulla, laajalla sivunnimihaulla tai tekstihaulla.
Jani Tanskanen

| Mitalit> Maa:   Suomi.Miesten telinevoimistelu.MM-kilpailut  | Mitalit> Maa:   Suomi.Miesten telinevoimistelu.MM-kilpailut  | Mitalit> Maa:   Suomi.Miesten telinevoimistelu.MM-kilpailut  | Maa:   Suomi> Miesten telinevoimistelu. |
| --- | --- | --- | --- |
|  Kultaa | Lausanne 1997 | rekki |  |
| Universiadit  | Universiadit  | Universiadit  |  |
|  Hopeaa | Daegu 2003 | rekki |  |
Jani Tanskanen (s. 28. marraskuuta 1975 Jyväskylä) on suomalainen telinevoimistelija ja maailmanmestari.
Tanskasen voimistelu-uran merkittävin saavutus on rekin maailmanmestaruus vuodelta 1997. Mestaruus oli Suomen telinevoimistelun ensimmäinen maailmanmestaruuskilpailujen mitali sitten vuoden 1950. Vuoden 2001 MM-kilpailuissa Tanskanen voitti rekin karsinnan, mutta loukkaantui eikä pystynyt osallistumaan finaaliin. Vuoden 1998 EM-kilpailuissa Tanskanen oli rekillä seitsemäs. Vuoden 2003 Universiadeissa Tanskanen voitti rekillä hopeaa. Maailmancupin finaaliin Tanskanen osallistui rekillä kahdesti vuosina 2000 ja 2002. SM-kilpailuista Tanskanen on saanut parisenkymmentä mestaruutta ja yhteensä yli 50 mitalia.
Tanskanen edusti Jyväskylän Voimistelijoita, ja häntä valmensi Mika Holopainen. Tanskanen päätti uransa vuonna 2008. Vuoden 2009 alussa hän aloitti Suomen Voimisteluliitossa miesten telinevoimistelun lajipäällikkönä, joka tehtävä on hänen päätyönsä, mutta lisäksi hän toimii merkittävissä luottamustoimissa.
Tanskanen valittiin lokakuussa 2009 Kansainvälisen Voimisteluliiton FIG:n urheilijakomissioon miesten telinevoimistelun edustajaksi. Helmikuussa 2010 Tanskanen valittiin komission puheenjohtajaksi. Hän on vuodesta 2011 jäsen FIG:n säätiössä, joka auttaa vaikeuksiin joutuneita ja vammautuneita voimistelijoita. Vuonna 2016 hänet valittiin FIG:n hallitukseen.
Vuonna 2023 Tanskanen valittiin Suomen Urheiluliiton General Manageriksi, eli kotimaisen huippuyleisurheilun operatiivisen toiminnan johtajaksi ja kehittäjäksi.
Aiheesta muualla

Profiili Suomen Voimisteluliiton sivuilla
Jekaterina Lermontova

Ekaterina Lermontova
Jekaterina Vladimirovna Lermontova (ven. Екатерина Владимировна Лермонтова; 11. helmikuuta 1889 Pietari – 9. tammikuuta 1942 Leningrad) oli venäläinen paleontologi. Hän erikoistui kambrikauteen.
Jekaterina Krasnova

| Mitalit> Maa:   Venäjä.Naispaini.EM-kilpailut  | Mitalit> Maa:   Venäjä.Naispaini.EM-kilpailut  | Mitalit> Maa:   Venäjä.Naispaini.EM-kilpailut  | Maa:   Venäjä> Naispaini. |
| --- | --- | --- | --- |
|  Kultaa | Vilna 2009 | 51 kg |  |
|  Pronssia | Dortmund 2011 | 51 kg |  |
|  Pronssia | Belgrad 2012 | 51 kg |  |
|  Pronssia | Tbilisi 2013 | 51 kg |  |
Jekaterina Krasnova (s. 31. tammikuuta 1988) on venäläinen naispainija ja Euroopan mestari.
Krasnova voitti sarjan 51 kg Euroopan mestaruuden Vilnassa 2009. Dortmundissa 2011, Belgradissa 2012 ja Tbilisissä 2013 hän voitti saman sarjan EM-pronssia.
Isovelholehti

| Isovelholehti |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Myrtales
Heimo::  Horsmakasvit Onagraceae
Suku::  Velholehdet Circaea
Laji::  lutetiana
Kaksiosainen nimi
 Circaea lutetiana  L. 
Katso myös
   Isovelholehti Wikispeciesissä   Isovelholehti Commonsissa 
Infobox OKVirheellinen NIMI-arvo: 
Isovelholehti (Circaea lutetiana) on horsmakasvien heimoon kuuluva ruohovartinen kasvi.
Isovelholehti voi kasvaa 70 cm korkeaksi. Sen lehdet ovat herttamaiset,  teräväkärkiset ja nukkapintaiset. Hentoon varteen tulee harvakseltaan pieniä valkoisia kukkia terttumaisiin muodostelmiin. Siemenissä on väkäsiä, jotka tarttuvat ohikulkevien eläinten turkkiin.
Isovelholehti on monivuotinen laji, joka kasvaa lauhkeassa ilmastossa Euroopasta Kazakstaniin ulottuvalla alueella. Suomessa se ei kasva luonnonvaraisena. Sitä kasvatetaan puutarhakasvina, esimerkiksi metsäpuutarhoissa. Siellä, missä se kasvaa luonnostaan, sitä on kohdeltu joskus rikkaruohona.
Isovelholehteä on käytetty kansanlääkinnässä Itävallassa haavojen hoitoon ja teen maustamiseen, kun taas Skotlannissa sen on ajateltu olevan lemmenyrtti.
Isovelholehden hedelmä väkäsineen.
Fazerin Sininen

Levy Fazerin Sinistä
Fazerin Sininen on Fazerin valmistama suklaalevy, -patukka ja irtomakeinen. Fazerin Sininen oli vuonna 2016, kuten monina aiempinakin vuosina, Suomen myydyin makeistuote. Fazerin Sininen valittiin vuonna 2017 jo yhdeksännen kerran peräkkäin Suomen arvostetuimmaksi tuotemerkiksi Markkinointi & Mainonta -lehden ja Taloustutkimuksen vuosittaisessa Brändien arvostus -kyselyssä.
Resepti

Karl Fazerin pojalla Svenillä oli 1920-luvulla englantilainen liiketuttava Shaller, jonka vävyllä oli vakava silmäsairaus. Sven Fazer auttoi suhteillaan miehen silmäsairauksiin erikoistuneen lääkärin hoitoon. Vävyn parannuttua Shaller lahjoitti Fazerille kiitokseksi hallussaan olleen sveitsiläisen suklaareseptin. Suomessa tuote tuli markkinoille vuonna 1922. Suklaan valmistuksessa käytetään monista muista nykypäivän suklaatuotteista poiketen tuoretta maitoa. Kaakaopavuista kaksi kolmasosaa tulee Ecuadorista ja loput Länsi-Afrikasta. Fazerin Sinisen tuoteperheen suosituimmat tuotteet ovat maitosuklaalevy, maitosuklaarasia ja hasselpähkinälevy.
Fazerin Sinisen maitosuklaan raaka-aineet olivat vuonna 2022 maito, sokeri, kaakaovoi, kaakaomassa, emulgointiaine (soijalesitiini), ruokasuola ja luontainen vanilja-aromi. Vähintään 30 % ainesosista oli kaakaota.
Pakkaus

Alusta asti suklaan sinisestä pakkauksesta on löytynyt Karl Fazerin kultainen nimikirjoitus. Sininen väri oli Karl Fazerille tärkeä, sillä se symboloi Suomen luontoa ja itsenäisyyttä. Suklaalevyjen käärepaperissa käytetty sininen väri on rekisteröity ainoastaan Fazerin käyttöön, ja se on merkitty Patentti- ja rekisterihallituksen ylläpitämään tavaramerkkirekisteriin 30. huhtikuuta 2001 ensimmäisenä Suomessa hyväksyttynä väritavaramerkkinä.
Vuoden 2021 alussa Fazerin Sininen -tuoteperheen kääreet uudistettiin.
Aiheesta muualla

Fazerin Sininen
Suklaayhdistyksen arviot Fazerin Sinisestä (Arkistoitu – Internet Archive)
Tuotewikin artikkeli Fazerin Sinisestä
Fazer Sininen Facebook
Fazerin Sinisen väri on rekisteröity tavaramerkki.
Jekaterina Lisina

| Mitalit | Mitalit | Mitalit |  |
| --- | --- | --- | --- |
|  Jekaterina Lisina |  Jekaterina Lisina |  Jekaterina Lisina |  |
Maa:   Venäjä
Naisten koripallo
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | Koripallo |  |
| MM-kilpailut  | MM-kilpailut  | MM-kilpailut  |  |
|  Hopeaa | Brasilia 2006 | Koripallo |  |
| EM-kilpailut  | EM-kilpailut  | EM-kilpailut  |  |
|  Kultaa | Italia 2007 | Koripallo |  |
Jekaterina Lisina (s. 15. lokakuuta 1987) on entinen venäläinen koripalloilija.
Hän edusti urallaan muun muassa venäläistä TsSKA Moskovaa, unkarilaista MiZo Pécsiä (2004-2006), missä hän voitti sekä Unkarin mestaruuden että Unkarin cupin vuosina 2005 ja 2006, sekä Moskovan alueen Spartakia (2006-2007).
Lisina lukeutui maansa maajoukkueen vakiopelaajiin. Hän voitti joukkueessa EM-kultaa vuonna 2007 ja MM-hopeaa vuonna 2006. Hän oli mukana myös Venäjän pronssia voittaneessa joukkueessa Pekingin olympialaisissa 2008.
Lisina on 205 senttimetriä pitkä.
Urheilu-uransa jälkeen Lisina siirtyi malliksi. Lisina pääsi vuonna 2017 Guinnessin ennätystenkirjaan maailman pisimpänä ammattilaismallina.
Jekaterina Lagno

| Jekaterina Lagno> Екатерина Лагно |
| --- | --- |
 Jekaterina Lagno vuonna 2013.
Henkilötiedot
Koko nimi:  Jekaterina Aleksandrovna Lagno
Syntynyt: 27. helmikuuta 1989 (ikä 35) Lviv, Ukrainan sosialistinen neuvostotasavalta, Neuvostoliitto
Kansalaisuus:  Ukraina (–2014)  Venäjä (2014–)
Shakinpelaaja
Titteli:  suurmestari (2007)
Elo-luku:  2 550 (tammikuussa 2022)
Korkein Elo:  2 560 (joulukuussa 2018)
Jekaterina Aleksandrovna Lagno (ven. Екатерина Александровна Лагно, ukr. Катери́на Олекса́ндрівна Лагно́, Kateryna Oleksandrivna Lahno; s. 27. helmikuuta 1989 Lviv, Ukrainan sosialistinen neuvostotasavalta) on venäläinen shakin suurmestari. Vuonna 2003 Lagnosta tuli 12 vuoden ja 4 kuukauden ikäisenä kaikkien aikojen nuorin naisten suurmestarin arvon saanut shakinpelaaja. Aiemmin ennätystä piti hallussaan Judit Polgár. Shakin suurmestarin arvon Lagno sai vuonna 2007.
Lagno muutti Ukrainasta Venäjälle vuonna 2014 ja siirtyi samalla edustamaan uutta kotimaataan kansainvälisissä kilpailuissa. Hänen puolisonsa on shakinpelaaja Aleksandr Grištšuk. Lagnolla on neljä lasta.
Floodplain

| Floodplain Kronos Quartet |
| --- | --- | --- |

Studioalbumin tiedot
 Äänitetty : elokuu 2007 – lokakuu 2008
 Julkaistu: 19. toukokuuta 2009
 Tuottaja(t): Judith Sherman
 Tyylilaji: taidemusiikki, maailmanmusiikki
 Kesto: 78.44
 Levy-yhtiö: Nonesuch (518349-2)
Kronos Quartetin muut julkaisut
| Terry Riley: The Cusp of Magic 2008 | Floodplain 2009 | Rainbow: Music of Central Asia Vol. 8 2010 |
Floodplain on yhdysvaltalaisen jousikvartetti Kronos Quartetin albumi, joka julkaistiin vuonna 2009 levymerkillä Nonesuch Records.
Kappaleet

Ya Habibi Ta’ala (My Love, Come Quickly) – 2.57 (säv. Midhat Assem, arr. Osvaldo Golijov & Kronos)
Tashweesh (Interference) – 3.22 (säv. Ramallah Underground, arr. Kronos & Jacob Garchik)
Wa Habibi (Beloved) – 3.11 (säv. Traditional, arr. Stephen Prutsman)
Getme, Getme (Don’t Leave, Don’t Leave – 12.05 (säv. Said Rustamov, arr. Alim Quasimov, jousi arr. Jacob Garchik)
Raga Mishra Bhairavi: Alap – 7.13 (säv. Ram Narayan, arr. Kronos Quartet, transc. Ljova)
Oh Mother, the Handsome Man Tortures Me – 3.01 (säv. Unknown, arr. Ljova & Kronos)
Mugam Beyati Shiraz – 9.23 (säv. Rahman Asadollahi, arr. Kronos, transc. Ljova)
Lullaby – 4.09 (säv. Traditional, arr. Kronos & Jacob Garchik)
Nihavent Sirto – 3.17 (säv. Tanburi Cemil Bey, arr. Stephen Prutsman)
Kara Kemir – 4.24 (säv. Kuat Shildebaev, arr. Kronos)
Tèw semagn hagèré (Listen to Me, My Fellow Countrymen) – 4.03 (säv. Alèmu Aga, arr. Jacob Garchik)
...hold me, neighbor, in this storm... – 21.46 (säv. Aleksandra Vrebalov)
Kokoonpano

Jeffrey Zeigler – sello
David Harrington – viulu
John Sherba – viulu
Hank Dutt – alttoviulu
Wu Man – sähkösitar
Jamie Papish – darbuka, riqq
Alim Qasimov – rummut, laulu
Fargana Qasimova – rummut, laulu
Terry Riley – tambur, tambura
Arviot

Allmusic:
Aiheesta muualla

Floodplain discogs.com -sivustolla
Istuin

Istuin on istumiseen tarkoitettu väline. Istuimessa voi olla käsinoja, jolle voi istuessa laskea kätensä. Käsinoja voi olla kiinteä tai alas laskettava, kuten joissakin työkoneissa ohjaamoon nousemisen ja sieltä laskeutumisen helpottamiseksi.
Istuimia

tuoli
sohva
jakkara
divaani
penkki
satula, polkupyörän tai valjastetun ratsun istuin
ajoneuvon istuin
WC-pönttö tai -istuin
heittoistuin
rahi
Jekaterina Makarova

| Jekaterina Makarova |
| --- | --- |

Henkilötiedot
Syntynyt: 7. kesäkuuta 1988 (ikä 36)
Kansalaisuus:   Venäjä
Tennispelaaja
Pituus:  180 cm
Paino:  65 kg
Kätisyys:  vasen
Ammattilaisena:  lokakuu 2004–
Palkintorahat:  13 229 362 USD
Kaksinpeli
Paras sijoitus:  8. (6.4.2015)
Turnausvoittoja:  3
Voitot/tappiot:  436–307
Grand Slam -turnauksissa
Australian avoimet:  välierät (2015)
Ranskan avoimet:  4. kierros (2011, 2015)
Wimbledon:  puolivälierät (2014)
Yhdysvaltain avoimet:  välierät (2014)
Nelinpeli
Paras sijoitus:  1. (11.6.2018)
Turnausvoittoja:  13
Voitot/tappiot:  376–180
Grand Slam -turnauksissa
Australian avoimet:  loppuottelu (2014, 2018)
Ranskan avoimet:  voitto (2013)
Wimbledon:  voitto (2017)
Yhdysvaltain avoimet:  voitto (2014)
Aiheesta muualla
katemakarova.com/en
ITF
WTA
Jekaterina Valerjevna Makarova (ven. Екатерина Валерьевна Макарова, s. 7. kesäkuuta 1988) on venäläinen tennispelaaja. Hänen korkein rankingsijoituksensa kaksinpelissä on kahdeksas sija huhtikuulta 2015. Nelinpelissä hän nousi rankingykköseksi kesäkuussa 2018.
Makarova aloitti tenniksen pelaamisen kuusivuotiaana. Hän on voittanut urallaan kolme WTA-turnausta kaksinpelissä ja 13 turnausta nelinpelissä. Grand Slam -turnauksissa hän on voittanut naisten nelinpelin Ranskan avoimissa 2013, Yhdysvaltain avoimissa 2014 ja Wimbledonissa 2017 sekä sekanelinpelin Yhdysvaltain avoimissa 2012. Naisten nelinpelissä hän voitti olympiakultaa Rio de Janeirossa 2016.
Indikaattorifunktio

Esimerkki kolmiulotteisen indikaattorifunktion kuvaajasta. Nelikulmainen punainen pohja-alue kuvaa perusjoukkoa  A ja ''korotettu'' vihreä alue joukkoa  B. Pisteen  väri (tai korkeus) kuvassa kertoo, mikä on sitä vastaava indikaattorifunktion arvo: punaisella alueella 0 ja vihreällä (korotetulla) alueella 1.
Olkoon  A joukko ja  B\subset A. Indikaattorifunktio, matematiikassa lyhyemmin indikaattori, on kuvaus  A\rightarrow \{0,1\}, jota merkitään yleensä  1_{B} tai  I_{B}, ja jonka arvo pisteellä  a\in A on
Indikaattorifunktiota kutsutaan joskus karakteristiseksi funktioksi. Tällöin sille tavataan käyttää merkintää  \chi _{B}. Käyttö on kuitenkin vähenemässä, sillä symboli on varattu todennäköisyyslaskennassa muuhun käyttöön.
Indikaattorifunktion ominaisuuksia

Olkoon  A joukko, ja  B_{1},B_{2}\subset A. Tällöin
Aiheesta muualla

MathWorld. Characteristic Function
Festival Puccini

Gran teatro all’aperto Giacomo Puccini
Festival Puccini (Puccini-festivaalit) on Giacomo Puccinin musiikkiin keskittyvä ulkoilmaoopperatapahtuma, joka pidetään vuosittain heinä-elokuussa Torre del Lago Puccinin taajamassa Viareggion kunnassa Toscanassa Italiassa. Torre del Lago Puccini sijaitsee noin 14 kilometriä Pisasta pohjoiseen. Siellä on asukkaita noin 11 000. Se sijaitsee Massaciuccolijärven ja Tyrrhenanmeren välisellä kannaksella.
Festivaaliteatteri on Puccinin kodin eli nykyisen Villa Museo Giacomo Puccinin vieressä. Puccini asui talossaan miltei 30 vuotta ja sävelsi siellä lähes kaikki oopperansa.
Auringon nousu Massaciuccolijärvellä.
Historiaa

Puccini-festivaalit perustettiin pian maestron kuoleman jälkeen. Säveltäjän kerrotaan sanoneen Giovacchino Forzanolle ennen lähtöään Brysseliin hoitamaan kurkkusyöpäänsä marraskuussa 1924: ”Tulen tänne aina ja sitten lähden metsästämään kurppia... Mutta ainakin kerran haluaisin tulla tänne kuuntelemaan jonkun oopperoistani ulkoilmassa”.
Puccini kuoli Brysselissä 29.11.1924. Forzano muisti keskustelun ja alkoi suunnitella yhdessä Pietro Mascagnin kanssa festivaalien toteuttamista järvellä maestron kodin läheisyydessä. Tilapäinen teatteri Carro di Tespi Lirico nousi pilareiden päälle Massaciuccolijärven rannalle. Ensimmäisen La Bohèmen 24.8.1930 johti Pietro Mascagni ja ohjasi Giovacchino Forzano. Seuraavana vuonna Beniamino Gigli ja Adelaide Saraceni esiintyivät La Bohèmessa ja Rosetta Pampanini sekä Angelo Michetti Madama Butterflyssä. Festivaaleja ei pidetty sotien aikana, ja vasta vuonna 1949 ne käynnistyivät pariksi vuodeksi.
Historiaa > Festivaalit 1960-luvulla

Teatteri uudistettiin 1966, jolloin se sai kutsumanimen Teatro dei Quattromila. Se rakennettiin vanhaan venesatamaan, ja istuinpaikkoja sinne saatiin noin 3 200. Näyttämö on veden päällä ja katsomo maalla. Sen jälkeen alkoivat vuosittaiset festivaalit. Vuoden 1980 jälkeen festivaaleja on laajennettu, ja niillä voidaan esittää myös Puccinin aikalaisten teoksia, oopperaa ja balettia.
Historiaa > Laajeneminen 1990-luvun jälkeen

Fondazione Festival Pucciniano (Puccinin festivaalisäätiö) perustettiin vuonna 1990. Sen jälkeen alkoi ammattimainen teatteritoiminta.
Viareggion kunta osti 2000-luvun alussa 25 000 m2 maata ja päätti rakentaa alueen kokonaan uudestaan. Alueelle rakennettiin Parco della Musica (musiikkipuisto) sekä uusi ulkoilmateatteri Gran teatro all’aperto Giacomo Puccini. Uusi teatteri vihittiin käyttöön vuonna 2008. Teatterissa on moderni orkesterimonttu, harjoitustilat, 3 370 istuinpaikkaa 44 rivissä. Teatterin katsomon alla on 495-paikkainen studioteatteri. Juhlilla on kävijöitä on vuosittain noin 45 000.